Vertaistuesta voimaa suruun -kurssi | DooApp
Vertaistuesta voimaa suruun -kurssi
pe 4.9. - pe 4.9., tarkista päivä
Kurssi on tarkoitettu läheisensä syöpäkuoleman kokeneille leskille ja heidän lapsilleen. Tavoitteena on auttaa löytämään voimavaroja, jotka kannattelevat elämässä eteenpäin.
Ammattilaiset auttavat osallistujia tunnistamaan, ymmärtämään, käsittelemään ja käymään läpi surun vaiheita. Lisäksi aikuiset saavat tietoa tunteiden tunnistamisesta, niiden käsittelystä ja tilanteen vaikutuksista erityisesti lasten käyttäytymiseen. Kurssi tarjoaa myös vertaistukea. Kurssiin sisältyy asiantuntija-alustuksia, ryhmäkeskusteluja sekä aikuisten ja lasten yhteistä toimintaa.
Lasten ja nuorten osalta kurssin tavoitteena on ryhmäytyminen, vertaistuen saaminen sekä tunnetyöskentely. Lapsia ja nuoria autetaan tunnistamaan, käsittelemään ja ilmaisemaan tunteitaan. Kurssi tarjoaa työkaluja, joilla tunteita voi käsitellä myös kurssin jälkeen. Menetelminä käytetään leikkiä, askartelua, keskustelua, tunnetyöskentelyn eri menetelmiä sekä aikuisten ja lasten yhteistä toimintaa.
Kurssin ohjaajina toimivat sairaanhoitaja ja lapsiperhekoordinaattori. Kurssilla on mukana myös lastenohjaajia ja eri alojen asiantuntijoita.
Kurssille haetaan täyttämällä paperinen hakulomake, joka postitetaan osoitteella Lounais-Suomen Syöpäyhdistys / kurssitoimisto, Seiskarinkatu 35, 20900 Turku. Lomakkeita on saatavilla myös Lounais-Suomen Syöpäyhdistyksen verkkosivulta (https://www.lounais-suomensyopayhdistys.fi/ajankohtaista/verkkouutiset/v...) sekä yhdistyksen kurssitoimistosta. Hakuaika kurssille päättyy 4.8.2020. Kurssille valitaan hakemusten perusteella kahdeksan leskeä ja heidän lapsensa.
16.00–17.00 Saapuminen ja majoittuminen
18.00–20.00 Tutustumme toisiimme, vaativan erityistason psykoterapeutti Florence Schmitt, syöpäsairaanhoitaja Annamari Rivero, lapsiperhekoordinaattori Pia Ilves sekä lastenohjaajat
8.00–9.30 Aamupala
10.00–12.00 Suruprosessi, vaativan erityistason psykoterapeutti Florence Schmitt
13.30–15.00 Suruprosessin eteneminen, vaativan erityistason psykoterapeutti Florence Schmitt
15.00–15.30 Välipala
18.00–19.30 Perheiden yhteinen illanvietto, työryhmä
19.30–21.00 Sauna ja uintimahdollisuus
8.00 Fysioterapeutin ohjaama allasjumppa
9.30–11.00 Voimavarojen löytäminen tulevaisuuteen, syöpäsairaanhoitaja Annamari Rivero ja lapsiperhekoordinaattori Pia Ilves
12.00–13.00 Yhteinen kurssin päätös, syöpäsairaanhoitaja Annamari Rivero, lapsiperhekoordinaattori Pia Ilves sekä lastenohjaajat
Aikuisten ryhmätoimintojen aikana lapsilla on omaa ohjattua toimintaa sekä mahdollisuus käsitellä leikin kautta vanhemman menetystä. Lasten ikä ja kehitystaso huomioidaan toiminnassa. Ohjaajina lapsiperhekoordinaattori Pia Ilves sekä lastenohjaajat.